מינג-נה ון

**מינג-נה ון** (בסינית: **温明娜**; באנגלית: **Ming-Na Wen**; נולדה ב-20 בנובמבר 1963) היא שחקנית, מדבבת ודוגמנית מקאוית-אמריקאית. היא זכתה במספר פרסים, כולל בפרס אנני ובפרס סאטורן והייתה מועמדת לפרס גילדת שחקני המסך. בשנת 2019 קיבלה את התואר אגדת דיסני ובשנת 2023 קיבלה כוכב בשדרת הכוכבים של הוליווד.

ידועה גם בשמות **מינג-נה**, **מינג נה** ו**מינג ון**.

## ביוגרפיה
וון נולדה ב-20 בנובמבר 1963 במקאו הפורטוגזית אשר נמצאת ברפובליקה העממית של סין. אמה, לין צ'אן ון היגרה למקאו בתחילת שנות ה-60, מסוג'ואו, סין כדי להימלט מהשלטון הקומוניסטי. אביה, יליד מקאו, הוא ממוצא סיני-מלזי. יש לה אח גדול בשם ג'ונתן.

הוריה של ון התגרשו כשהייתה תינוקת, והיא עברה עם אחיה ואמה להונג קונג. ון למדה בבית ספר קתולי בהונג קונג, בעוד שאמה החזיקה בשלוש עבודות כדי לפרנס אותה ואת אחיה. אמה נישאה בשנית לסו לים יי, סיני-אמריקאי. כאשר ון הייתה בת ארבע, היא עברה עם משפחתה לניו יורק. אחיה הצעיר ליונג נולד שם. לאחר חמש שנים, אמה ואביה החורג של ון עברו שוב, הפעם לפיטסבורג, פנסילבניה, שם פתחו את מסעדת The Chinatown Inn, שעדיין פועלת. היא גדלה בפרברי הרי לבנון, בפנסילבניה, ולמדה בתיכון הרי לבנון. היא סיימה את לימודיה לתואר ראשון בחוג לתיאטרון באוניברסיטת קרנגי מלון ב-1986.

## קריירה
התפקיד הטלוויזיוני הראשון של ון היה כחצוצרנית מלכותית בשני פרקים של סדרת הטלוויזיה לילדים "השכונה של מר רוג'רס" בשנת 1985. בין השנים 1988 ל-1991, היא גילמה את ליאן יוז, בתו של טום יוז, באופרת הסבון "כשהעולם מסתובב", והפכה לאסייתית הראשונה אי פעם שקיבלה תפקיד תחת חוזה באופרת סבון.

בשנת 1993 היא כיכבה בסרט הדרמה "The Joy Luck Club". לאיר מכן, ון קיבלה את התפקיד של ד"ר ג'ינג-מיי "דב" צ'ן בסדרת הדרמה הרפואית, "ER" של רשת NBC. דמותה הופיעה לראשונה בעונה הראשונה ולאחר מכן הפכה לדמות קבועה בעונה השישית, ונשארה בסדרה עד אמצע עונה 11. ון גילמה את צ'ון-לי בסרט משנת 1994 "סטריט פייטר". בין השנים 1995 ל-1997 היא כיכבה בסיטקום "The Single Guy" לצד ג'ונתן סילברמן.

ב-1998 ון דיבבה את הדמות פא מולאן בסרט האנימציה "מולאן". היא זכתה בפרס אנני לדיבוב הטוב ביותר על תפקידה בסרט. היא שבה ב-2004 לגלם את דמותה בסרט ההמשך "מולאן 2" ובמשחק הוידאו Kingdom Hearts II" בשנת 2005.

ון דיבבה את אקי רוס בסרט האנימציה "פיינל פנטסי" ואת הבלשית אלן יין בסדרת האנימציה "הבאטמן". היא דיבבה גם דמות המשנה בסדרת האנימציה "Spawn" של HBO.

בשנת 2004 ון ניצחה בטורניר למוזמנים בלבד במסגרת סבב הפוקר העולמי, בו שיחקו אנשי תעשיית הקולנוע. בסתיו 2005, היא כיכבה בסדרת הדרמה הרפואית "Inconceivable" בתור הדמות הראשית, רייצ'ל לו. הסדרה בוטלה לאחר שני פרקים. תפקידה הטלוויזיוני הבא היה בשנת 2006, כאשר שיחקה בסדרת הדרמה "נעלמה" של רשת פוקס, בתור סוכנת FBI, אך הסדרה גם בוטלה. היא גילמה את פרופסור טרייסי לים בסדרת הקומדיה "ג'ורג' לופז".

בין ה-8 ל-29 באוקטובר 2007, ון הופיעה כדמות אורחת בסדרה "שני גברים וחצי", בתפקיד מושא אהבתו של צ'ארלי שין, השופטת לינדה האריס. בנובמבר 2008, היא הופיעה ככוכבת אורח בשתי סדרות של ABC: "מרפאה פרטית" ו-"בוסטון ליגל". בין ה-5 ל-6 בדצמבר 2008, ון כיכבה בתפקיד סנדי בהפקת צדקה של המחזמר "גריז".

ון לוהקה לשחקנית קבועה בסדרת הטלוויזיה "סטארגייט יוניברס" מאוקטובר 2009 עד מאי 2011 בתפקיד קאמיל ריי. היא הנחתה את החלק על שנות ה-90 בסרט התיעודי הקצר "דיסני דרך העשורים" על ההיסטוריה של חברת וולט דיסני.

ון הופיעה בסדרה "אאוריקה" בתור הסנאטורית מיכאלה ון, החל מעונה הרביעית בשנת 2011 ולאחר מכן שימשה כנבלת ראשית בעונה החמישית והאחרונה בשנת 2012.

בין השנים 2013–2020 גילמה בסדרת האקשן "סוכני" של רשת ABC את הסוכנת מלינדה מיי.

ב-7 בדצמבר 2017, ון דיבבה את הלה המאשימה, האנטגוניסטית הראשית של סרט האנימציה של מארוול: "Marvel Rising: Secret Warriors". באותה שנה, היא שוב דיבבה את מולאן בסרט "ראלף שובר את האינטרנט".

בשנת 2019 ון שיחקה בסדרת הטלוויזיה "המנדלוריאן" בתפקיד פנק שאנד. היא דיבבה את התפקיד בסדרה המצויירת "מלחמת הכוכבים: באד באצ'" ושיחקה בסדרת הלייב אקשן "הספר של בובה פט".

בשנת 2019 קיבלה את תואר אגדת דיסני, עבור תרומתה לחברת וולט דיסני. 

בשנת 2020 הייתה לה הופעת קמע בסרט בלייב אקשן של דיסני, "מולאן".

בדצמבר 2021, היא נכללה ברשימת פרס 100 נשים של ה-BBC.

בשנת 2022, הייתה לה הופעת אורח בסדרה "שלדון הצעיר" בתור הפיזיקאית ד"ר קרול לי. היא הופיעה בעונה השנייה של הסדרה "Hacks" בתור ג'נט סטון.

בשנת 2022, קיבלה ון כוכב בשדרת הכוכבים של הוליווד עבור תרומתה לתעשיית הטלוויזיה.

בשנת 2026 הוכרז שהיא תשחק את הרה בעונה השלישית של סדרת הדיסני "פרסי ג'קסון והאולימפיים".

## פילמוגרפיה
### קולנוע

### טלוויזיה

## קישורים חיצוניים

* 

## הערות שוליים

קטגוריה:שחקניות קולנוע וטלוויזיה אמריקאיות
קטגוריה:מדבבות אמריקאיות
קטגוריה:דוגמניות אמריקאיות
קטגוריה:בוגרות אוניברסיטת קרנגי מלון
קטגוריה:אגדות דיסני
קטגוריה:מלחמת הכוכבים: שחקנים
קטגוריה:זוכי פרס אנני
קטגוריה:זוכות פרס 100 נשים (BBC)
קטגוריה:אישים שהונצחו בשדרת הכוכבים של הוליווד: טלוויזיה
קטגוריה:מהגרות מסין לארצות הברית
קטגוריה:אמריקאיות שנולדו ב-1963
קטגוריה:אמריקאים שנולדו ב-1963